ועדת הכלכלה, כנסת 25, פרוטוקול מספר 52, 2023-03-16 00:00

דוד ביטן: תודה רבה, אני פותח את הישיבה בנושא: ביטול הפיקוח על מחיר החנייה המרבי והכפלת מחיר החנייה לתושבי חוץ בעיר תל אביב יפו

דוד ביטן:      הישיבה זומנה בגלל שקראתי בתקשורת שאתם הכפלת את המחיר של החנייה לתושבי חוץ, זה דבר שלא נראה לי

דוד ביטן:  לא נראה לי סביר ולא אתי אפילו לעשות דבר כזה, להכפיל במכה אחת לתושבי חוץ תל אביב, אני מבין שלתושבי חוץ זה בחינם, נכון?     זה דבר שאנחנו מתנגדים לו, אז גם אני רוצה הסבר למה הכפלתם, ואיזה תחשיב עשיתם על מנת להכפיל

דוד ביטן:  אם אתם מתיימרים לחנך את התושבים לא להיכנס לתל אביב ברכב פרטי, אז אני חושב שאתם לא אומרים את האמת, כי אתם כן רוצים שיכנסו לתל אביב

דוד ביטן:  כל העסקים שלכם נוסעים מאלה שנכנסים, גם במשרדים, גם במסחר, גם בכל

דוד ביטן:  אז אל תלמדו אותנו, לחנך אותנו שכן נכנס או שלא נכנס, כי תל אביב חיה מהעובדה שאנחנו נכנסים לתל אביב כל יום

דוד ביטן:       משרד האוצר רוצה לעשות מס גודש, ועל זה מתווכחים, על 25 שקל, ואתם בשעתיים גובים 25 שקל על חניה בכחול לבן, לא חנייה בחניונים, אלא חנייה בכחול-לבן

דוד ביטן:  אז יש שתי אופציות, תחזירו חזרה למה שהייתם, או שאנחנו נבטל את הסמכות של העיריות להעלות מה שרציתם, נחזור למה שהיה קודם, שרק באישור משרד הפנים ומשרד התחבורה

דוד ביטן:  מה שהיה נכון זה מה שהיה קודם

דוד ביטן:      כנראה לתת סמכות לעיריית תל אביב, עם כל הכסף שיש לה, והתיאבון שיש לה, זה דבר לא מוגבל כנראה, אז אנחנו נדאג לבטל את זה

שלום דנינו: זה יכול להיות בגלל המצב הקשה של תל אביב

דוד ביטן: כן, מצב מאוד מאוד קשה

שלום דנינו: 50% לא משלמים ארנונה

דוד ביטן: רצית להגיד משהו, היועצת המשפטית?     

אביגיל כספי: אז אני רק אציג, ממש בכמה מילים את התיקון בעצם שנעשה בפקודת התעבורה בחלק שנוגע לחנייה

אביגיל כספי:  המטרה של התיקון שעבר היה לעודד את התחבורה הציבורית ולהוריד את השימוש ברכב הפרטי

דוד ביטן: כן כן, זה כמו שאמרו לאנשים אל תשתו קוקה קולה, כי בגלל זה נתנו מיסים, זה בדיוק העניין

דוד ביטן:  אתם כל הזמן מחנכים את תושבי המדינה

דוד ביטן:  ראיתי, הכל לגבות מיסים, עכשיו עיריית תל אביב עושה בדיוק כמו האוצר, גובה מיסים

דוד ביטן:  זה מס לכל דבר ועניין

דוד ביטן:  גם הם לא לוקחים את הכסף הזה על מנת לעשות חניונים, חניונים ציבוריים

דוד ביטן:  שום דבר

דוד ביטן:  אז אין חניות וגובים כסף על החנייה שנלחמים עליה

שי קדם: אדוני היו"ר, אני ממשרד התחבורה ואני אשמח להציג את הרציונל, אבל אני אתן קודם כל ליועצת המשפטית

דוד ביטן: קודם כל, חלק מההכנסות, זה אני מציע לכם כמשרד התחבורה, חלק מההכנסות של החנייה, כחול לבן, אדום לבן, וזה צריך ליצירת חניונים, בדיוק כמו שיש בקניון חניה בתכנון ובניה, תצרו חניונים בכסף הזה, תעשו קרן שבאחוזים מסוימים, כל עירייה תצטרך להקים חניונים חדשים

דוד ביטן:  מה זה הדבר הזה? זה רק הולך לעירייה לתקציב שלה ולפקחים וכו', למה?     בואו, תחנכו את העיריות שיעשו חניונים

שלום דנינו: דוד, זה בדיוק ההיגיון של מה שאתה טוען שיש

שלום דנינו:  כשאתה בונה פרויקט ויש מספרי חניה לכל עסק, אז אם אתה לא יכול לבנות את החניות, אתה משלם כופר חניה, ועם הכופר חניה הוא מחויב לבנות חניה

דוד ביטן: לא, יש טרנד חדש, לא צריך לבנות חניות

דוד ביטן:  גם לתושבי העיר לא צריך חניות

דוד ביטן:  זה הטרנד החדש של הוועדה הארצית והוועדה המחוזית

שלום דנינו: אז הרעיון הזה, צריך לאמץ אותו

דוד ביטן: צריך, אבל הם מחליטים שלמשל ליד רכבת לא צריך חניות

דוד ביטן:  שייסעו ברכבת, אבל בפועל זה לא קורה, ייקח שנים עד שיסעו

דוד ביטן:  כי אתה צריך לנסוע לרכבת ולראות איך אתה נוסע

דוד ביטן:  זה לא כמו בחו"ל שיש לך בכל 500 מטר תחנה שאתה יורד ונוסע

דוד ביטן:  אין את זה בישראל

דוד ביטן:  אז מה אתם רוצים, לחנך את מי? בבקשה עיריית תל אביב

אביגיל כספי: אני רק אתן סקירה מהירה

אביגיל כספי:  בעצם לפני התיקון היה קבוע שכל רשות מקומית יכולה לקבוע את התעריף של החניה בעצמה, אבל בעצם כפופה לתעריף מקסימום שעמד ערב התיקון על 6 שקלים

דוד ביטן: אז איך הגענו פה פתאום ל-12

דוד ביטן: 5?     

אביגיל כספי: אז אני אסביר, ואז בתיקון בעצם דבר ראשון ביטלו את תעריף המקסימום

אביגיל כספי:  היום כבר עירייה יכולה

דוד ביטן: 100 שקל יכולה עיריית תל אביב לגבות?     

אביגיל כספי: בעצם היום אין מגבלה

אביגיל כספי:  העירייה יכולה להחליט איזה סכום

דוד ביטן: למה לא פסקתם יותר, הייתם מרביצים עוד קצת

דוד ביטן:  מה חסתם על האנשים? חסתם על האנשים אני מסין

אביגיל כספי: אז בעצם תעריף המקסימום בוטל, ולצד זה נקבעו עוד הסדרים שהמטרה שלהם להקל על אותם אנשים שזה באמת יהיה קשה להם לשאת בתשלום

אביגיל כספי:  נגיד אנשים, כמו שאתה אומר, מגיעים לרשות המקומית מבחוץ

אביגיל כספי:  נגיד ברשויות מקומיות שיש חופי ים, או דברים שמושכים אליהם תושבים מבחוץ, ואז נקבעו הוראות ,שההוראות האלה התחילה שלהן היא לא מידית, הן רק מה- 1

אביגיל כספי: 1

אביגיל כספי: 25, שפער מקסימלי בין כמה שאפשר לגבות מתושב חוץ לעומת כמה שאפשר לגבות מתושב המקור, שהפער הזה לא יעלה על 30%

דוד ביטן: לא, אבל הם רשאים עכשיו להחליט שכל תל אביב למשל זה חנייה חינם לתושבים, עד לזמן הזה

דוד ביטן:  אז מה אתם עובדים על עצמכם, אני לא מבין

דוד ביטן:  למה עשיתם את זה משרד התחבורה?     

אביגיל כספי: עוד רגע אני אגיע לזה

אביגיל כספי:  אני רק אסביר בכמה מילים

אביגיל כספי:  יש את העניין של הפער שהוא צריך להיות מוגבל ב- 30% ויש את העניין של חנייה חינם לתושבי הרשות המקומית, שבצם נקבע שהחנייה חינם לתושבי הרשות המקומית צריכה להתבטל

אביגיל כספי:  היא תתבטל עד ה- 1

אביגיל כספי: 1

אביגיל כספי: 25, אלא אם כן הרשויות המקומיות קובעות קודם, ופטור שיכול להיות, זה פטור לתושבי אזור מסוים, כלומר העירייה תצטרך לחלק את העיר לפי אזורי חניה ותושב יוכל לקבל חנייה בחינם באזור המגורים שלו, לפי החלוקה שהעירייה תחליט

שלום דנינו: 30% מאפס?     

אביגיל כספי: כן התייחסתי למקרה שאפס

אביגיל כספי:  זאת אומרת, בגלל שהתיקון של ה-30% נכנס לתוקף רק אחרי ה- 1

אביגיל כספי: 1

אביגיל כספי: 25, ועד ל- 1

אביגיל כספי: 1

אביגיל כספי: 25 כל החנייה בחינם לכלל תושבי הרשות המקומית, זה כבר הסדר שלא יהיה, כלומר יהיה אסור לקבוע פטור לכלל תושבי הרשות המקומית, את אותו פטור שיש היום בתל אביב, זה כבר לא יהיה

אביגיל כספי:  אם העירייה תרצה לפטור תושבים באזור המגורים הספציפי שלהם, את זה היא תוכל לעשות---     

דוד ביטן: רגע, ואם הם עשו שימוש לרעה בתקנות, מה הסנקציה כלפי העירייה? החליטו להעלות את המחיר ל-100 שקל, מה הסנקציה?     

אביגיל כספי: לא, בזה אין סנקציה, זה בסמכות שלהם

דוד ביטן: השר אין לו סמכות לבטל? אז תגידו לי, לדעתכם זה חוק טוב החוק הזה?     

שי קדם: היו"ר, אני יכול להסביר את הרציונל?     

אביגיל כספי: אני רק אגיד לגבי סמכות השר, כן יש סמכות לשר לקבוע תעריף ארצי שאם הרשות נגיד לא קובעת שום תעריף, את התעריף יקבע השר

דוד ביטן: העיקר לשלם

דוד ביטן:  אם אף אחד לא זה, אז הוא כן מחייב לשלם

שי קדם: רגע, אני אנסה רגע לעשות סדר לטובת הדיון

שי קדם:  באופן כללי, עוד לפני שמתעסקים בעיריית תל אביב ובמה שקרה

שלום דנינו: אבל החוק שהיא ציינה הוא מדויק

שי קדם: שי קדם, ראש מינהל תכנון ופיתוח תשתיות במשרד התחבורה

שי קדם:  אני חייב לספר את הסיפור, את הנרטיב, כדי שתבינו מאיפה זה הגיע

שי קדם:  נתחיל ברציונל ראשון

שי קדם:      דבר ראשון, הרציונל היה, כבוד היו"ר וחברי הכנסת, שהממשלה אומרת, אנחנו רוצים לחזק את הרשויות המקומיות וחושבים - - -     

דוד ביטן: עוד הפעם

דוד ביטן:  כל הזמן אתם מחזקים את הרשויות המקומיות

דוד ביטן:  מה זה שייך לעניין אבל שאתה רוצה לחזק?     

שי קדם: רגע, אני יכול רגע לדבר?     

דוד ביטן: בינתיים חיזקתם את תל אביב, את ראשון את הערים הגדולות

דוד ביטן:  את הערים הקטנות לא חזקתם בכלל, ההיפך, שם אם החניה היא חינם, כי אין צורך, אתם מחייבים אותם לקחת כסף מהתושבים

דוד ביטן:  כן, למה לא? יש מקומות שלא צריכים כחול לבן

שי קדם: אז הם לא צריכים לשים כחול לבן

אביגיל כספי: רק אני אגיד שלאותם רשויות קטנות הם כן יכולים לפתור אם מספר התושבים ברשות המקומית לא עולה על 40,000

דוד ביטן: ראיתי, ראיתי שזה 40,000

אביגיל כספי: הם יכולים לתת חניה בחינם לכלל התושבים

דוד ביטן: אז בדימונה כמה?     

שי קדם: היועצת המשפטית רגע, שניה

שי קדם:  אני פה בשביל זה בדיוק, ואני רוצה להסביר כדי שהדברים יהיו ברורים ומסודרים, ותוכלו לקבל החלטות על סמך עובדות

שי קדם:      אז דבר ראשון, כל רשות מקומית יכולה לקבוע אם היא מסמנת כחול לבן או לא מסמנת כחול לבן

שי קדם:  לא סימנה כחול לבן, אף אחד לא משלם על חניה, אין עניין

שי קדם:  התשלום הוא רק כשמסמנים כחול לבן, וזה בסמכותה הטוטאלית של הרשות המקומית

שי קדם:  בכלל, סוגיית החנייה היא סוגיה מאוד לוקאלית, מאוד מקומית

שי קדם:  בישראל היא הפכה להיות איזה משהו מאוד גדול, אבל בסוף, היא יכולת של רשות מקומית לנהל את השימושים והביקושים שיש אצלה

דוד ביטן: אז מה הבעיה? זה היה גם לפני החוק הזה

דוד ביטן:  רגע רגע, סלח לי, גם לפני החוק כשהעירייה החליטה לעשות כחול לבן, היא יכלה לעשות

דוד ביטן:  אתה לא עושה לה פה איזה משהו מיוחד

שי קדם:  נכון, הממשלה הגבילה אותה לתעריף מקסימלי, שלא שיקף בהרבה פעמים את העלות האמתית של המשאב הציבורי הזה, שכולנו רוצים אותו, אנחנו רוצים אותו לטובת רוכבי אופניים, לטובת הולכי רגל וכד'

שי קדם:  באנו עם הסדר מאוזן, ההסדר המאוזן כלל שני דברים

דוד ביטן: מה מאוזן? שהם יכולים כמה שהם רוצים לגבות, זה מאוזן? אני שואל אותך, תענה רגע, זה שהם יכולים לגבות כמה שהם רוצים, זה הסדר מאוזן?     

שי קדם: לצד זה שהם לא יכלו לתת פטור לתושבי הרשות, זה מאוזן?     

דוד ביטן: מה מאוזן? בן אדם מבחוץ יכולים לקחת לו 100 שקל, זה מאוזן? אפילו לשר אין סמכות

דוד ביטן:  מה לא הגיוני? למה לא יקרה? אני צריך לסמוך על ראש עיריית תל אביב שזה לא יקרה?      

שי קדם: לצערי קבעו שהחלק השני, המשלים, יהיה רק ב-2025

דוד ביטן: תגיד לי, אני רוצה להבין, למה העליתם עכשיו את זה מ-6

דוד ביטן: 5 ל-12

דוד ביטן: 5?     

אופיר כהן: אני אסביר

אופיר כהן:  אופיר כהן, מנהל הרשות לתחבורה, תנועה וחניה, עיריית תל אביב

אופיר כהן:  יש לנו בעיר 340,000 מקומות חנייה, הכי הרבה בארץ כמובן, וזה כמובן לא מספיק

אופיר כהן:  עומסי התנועה בעיר הם גדולים

דוד ביטן: אבל גם היה לפני שנתיים לא?     

אופיר כהן: אין ספק

אופיר כהן:  אגב, מס' מקומות החנייה בעיר, להפתעת הציבור, גדל

אופיר כהן:  אנחנו מוסיפים מקומות חניה, כולל חניונים ציבוריים בתעריפים מסובסדים מאוד, החניונים באחוזת חוף, אצלנו בעירייה, זולים בהרבה מהחניונים הפרטיים, וטוב שכך

אופיר כהן:      למרות כל מה שאמרתי, העיר כמו שאתה יודע, נמצאת בעבודות

אופיר כהן:  משרד התחבורה מבצע אצלנו 3 קווי רכבת קלה, הקו האדום סוף כל סוף ייפתח וישרת את התושבים מחוץ לעיר, לתוך תל אביב

אופיר כהן:  הנתיבים המהירים, עוד פרויקט גדול של המדינה, שנה הבאה ייפתח ויאפשר לאנשים להגיע לתל אביב בתחבורה ציבורית מהירה

אופיר כהן:  מהוד השרון, ראשון לציון ועוד ערים נוספות

אופיר כהן:  אנחנו מאמינים שעם כל הכבוד למצוקת החנייה, היא לא תיפתר אף פעם בהוספת מקומות חנייה, אלא שננהל את המשאב הזה בצורה יותר נכונה

דוד ביטן: ע"י שתגבו את הכסף

אופיר כהן: ע"י גביית מחיר כבודו

דוד ביטן: אז למה אתה לא עושה 50 שקל? בוא תחנך אותנו יותר טוב

אופיר כהן: אני אסביר

אופיר כהן:  ע"י קביעת מחיר יותר ריאלי

אופיר כהן:  המחיר היום מסובסד ביותר

דוד ביטן: מה זה ריאלי, תגיד לי? החנייה היא שלכם? היא ציבורית, היא כללית

דוד ביטן:  החליטו שאנשים יצטרכו לשלם על מנת לווסת את החנייה

דוד ביטן:  תסלח לי, גם אנחנו קצת מבינים בזה

דוד ביטן:  על מנת שלא יישב אדם ויחנה לכל היום, אז אמרו, צריך לעשות חנייה כזאת

דוד ביטן:  אבל לא היתה כוונה שזה יהיה מחיר כמה שאתם רוצים, זה הסיבה של הכחול לבן, ואדום לבן

דוד ביטן:  אדום לבן זה בגלל נושא של תחבורה, אבל כחול לבן זה שלא יבוא מישהו שיש לו חנות, יבוא ויחנה ליד החנות שלנו, ובעצם יתפוס כל היום

דוד ביטן:  אז אמרו- לא, אין חנייה חינם במרכזי ערים, על מנת לווסת

דוד ביטן:      תל אביב זה הכל מרכז אחד גדול, אז אל תחנך את האנשים

דוד ביטן:  זה לא של אבא של ראש העיר, תסלח לי על הביטוי

דוד ביטן:  הנושא של החנייה

דוד ביטן:  הקו הזה, זה של הציבור באופן כללי, ואתם חיים מהאנשים שבאים מבחוץ

דוד ביטן:  אני, כשאני מגיע, אני קונה, אני אוכל במסעדה, אני הולך למשרד

דוד ביטן:  מה זאת אומרת? מה, אתם לא רוצים שאף אחד יבוא פתאום? מה אתם רוצים שייסע רק ברכבת? אז תדאג שתהיה רכבת

דוד ביטן:  אתה צריך לבוא לארלוזורוב וזהו

דוד ביטן:  זה מה שיש היום בתל אביב

אופיר כהן: העיר תל אביב יפו חיה ונושמת

דוד ביטן: אז למה אתם הולכים נגד האנשים שבאים אליכם?     

אופיר כהן: אנחנו לא הולכים נגד, אנחנו הולכים בעד

אופיר כהן:  נכון שזה תהליך שלוקח זמן

דוד ביטן: אז למה העלית את זה פי שתיים? יש לך איזה תקשי"ר?     

שלום דנינו: סליחה, הערה קטנה, כשמדברים על משאב, משאב שצריך לנהל אותו

דוד ביטן: תעשה מס גם האוויר שאני נושם

דוד ביטן:  זה גם צריך לטפל

דוד ביטן:  בזיהום

דוד ביטן:  זה לא משאב, הנשימות שלנו? לאן תגיעו? לאן הגעתם כבר עם העניין הזה, שאתם כל הזמן מטילים עוד מס ועוד מס באמתלות שטותיות אפילו

דוד ביטן:  התחילו עם החנייה, בגלל שאנשים צריכים לווסת את החניה, אבל לא יותר מזה

דוד ביטן:      ואתה נותן לראש עיר לעשות מה שהוא רוצה

דוד ביטן:  מה זה הדבר הזה?     

שלום דנינו: ואיך אתם מציגים בשיח את הדבר הזה בשיח? משאב, וצריך לנהל אותו

אופיר כהן: ראשית, טוב קבעה המדינה, ואני אומר ברמת מדיניות החנייה, אנחנו מחויבים לגבות מהתושבים שלנו הוצאות חנייה, גם בכחול לבן

אופיר כהן:  זאת אומרת     

דוד ביטן: אין בעיה

דוד ביטן:  כדי לווסת, לא כדי לגבות

דוד ביטן:  אתם עושים את זה כדי לגבות, זו המטרה של מה שעשית

דוד ביטן:  אין שום סיבה להעלות פי שתיים

דוד ביטן:  6

דוד ביטן: 5 זה הרבה יותר מערים אחרות

דוד ביטן:  כמה בראשון?     

אופיר כהן: ירושלים 6

אופיר כהן: 5 גם

שלום דנינו: אתם עושים על הכישלון שאין חניות, אתם עושים מזה ביזנס

דוד ביטן: אתם נכשלים שאין חניות

דוד ביטן:  אתם

שלום דנינו: אז על הכישלון שלכם

דוד ביטן: כי הוועדה המקומית לא נותנת תקן חנייה לכל המגורים

דוד ביטן:  היא נותנת 1/1

דוד ביטן: 5 במקום 2

דוד ביטן:  יש היום בית בלי 2? מתוך כל מיני שיקולים

דוד ביטן:  אין חניות

דוד ביטן:  אין חניות לעסקים, אין חניות לשום דבר, והכל באמתלות שצריך תחבורה ציבורית

דוד ביטן:  אבל אין תחבורה ציבורית, אין

דוד ביטן:  כי אתם צריכים להשקיע עשרות מיליארדים תוך שנה, על מנת שיהיה

אופיר כהן: כבוד היו"ר, עלתה פה טענה שההכנסות האלה הן עניין של הגדלת הקופה הציבורית, אז בוא נרגיע את הציבור וטוב שכך

אופיר כהן:  ההכנסות הצפויות מהגדלת תעריפי החנייה הן פחות מ- 0

אופיר כהן: 3% העירייה

דוד ביטן: עזוב, זה עיריית תל אביב

דוד ביטן:  היא דינוזאור

אופיר כהן: הסיפור הוא לנהל יותר טוב את המשאב שנמצא בחוסר

דוד ביטן: זה לא נכון, זו לא היתה המגמה

דוד ביטן:  המגמה היתה שאנשים לא ישתלטו על החניות, צריך לווסת, לא חוסר משאב

דוד ביטן:  אז זה לא משאב בחוסר

אופיר כהן: אז אני רק מזכיר לך כבוד היו"ר, חניות באחוזות חוף מסובסדות ועולות 16 שקל לשעה

אופיר כהן:  לא 10 שקלים

דוד ביטן: אבל עכשיו אתם תעלו

דוד ביטן:  אנחנו לא נולדנו היום

דוד ביטן:  עוד חצי שנה אתה מעלה את החניות האלה גם כן

דוד ביטן:  וודאי שאתה מעלה, אתה מתחייב לא להעלות אותם? אתה לא יכול להתחייב, אז אל תמכור לנו מה שלא קיים

אופיר כהן: החניות הפרטיות בעיר עולות כ- 25-30 ₪ לשעה

דוד ביטן: אתה תעלה את זה, אנחנו יודעים שאתה תעלה את זה

דוד ביטן:  אתה תעלה

דוד ביטן:  הפרטיות כבר הגיעו לשמיים אצלכם

שלום דנינו: זה רק מחריף

אופיר כהן: נכון, אבל זו המציאות, אנחנו מסבסדים משאב

דוד ביטן: אני לא חושב שיש לזה טעם

דוד ביטן:  תן לנו תשובה תוך שבוע אם אתם מוכנים להחזיר את זה לקדמותו

דוד ביטן:  ל-6

דוד ביטן: 70, זה דבר ראשון

דוד ביטן:  אם אתם לא תעשו את זה, אנחנו יודעים מה לעשות, זה דבר ראשון

שי קדם: אני חושב שזה בניגוד למדיניות התחבורתית שלנו, זה יפגע במי שמבקר בעיר

שי קדם:  כי בסוף, עומסי התחבורה שנולדים בגלל מציאות של חנייה מסובסדת, פוגעת בכל הציבור

שי קדם:  אנחנו רוצים לתעדף תחבורה ציבורית, רוצים לבנות רכבת קלה, כבוד היו"ר, העיר בעבודות, מי כמוך יודע

שי קדם:  הלהט להורדת תעריפי החנייה לתעריפי מינימום תפגע

דוד ביטן: איזה תוריד? עד היום חייתם מזה, זה היה השיקול, אז אתה מקפיץ את זה פי שתיים ומשרד התחבורה מגלגל לנו עיניים פה? מה בדיוק העניין? אתם לא מוכנים, הבנתי

דוד ביטן:  אתם לא מוכנים

דוד ביטן:  אנחנו מבקשים ככה, אנחנו רוצים להכין הצעת חוק, היועמ"ש של הוועדה, לבטל את החוק הזה, לשנות אותו באופן כזה שלא תהיה סמכות לראשי ערים להחליט מה שהם רוצים, ולשר התחבורה ולשר הפנים תהיה סמכות לאשר כל העלאה שהיא, שיסבירו למה העלאה הזאת נחוצה

דוד ביטן:  זה דבר ראשון

דוד ביטן:      דבר שני, לגבי עיריית תל אביב, זה יחול רטרואקטיבית החוק הזה

דוד ביטן:  אנחנו נבטל את העלאה הזאת באמצעות חקיקה, תעשו מה שאתם רוצים

דוד ביטן:  ראש העיר שילך להפגין

דוד ביטן:  יפגין נגדו גם כן על הנושא הזה

דוד ביטן:      דבר שלישי, חלק, אחוז מסוים מהכנסות העיריות ביחס לחנייה הזאת ילך ליצירת מקומות חנייה ציבוריים

דוד ביטן:  זה חלק מהעניין

דוד ביטן:  שלא יבואו ויגידו אין מספיק חניות, תעשה אותם

דוד ביטן:  זה התפקיד שלך אדוני, תעשה אותו

אופיר כהן: ביקשת תשובה תוך שבוע, אז אנחנו ניתן תשובה מסודרת תוך שבוע

דוד ביטן: או שתיתן לנו, או שזה יהיה החוק

אופיר כהן: אין בעיה, אנחנו תוך שבוע ניתן תשובה מסודרת

דוד ביטן: ואני מבקש ממשרד התחבורה לשקול

דוד ביטן:  אם הם יורידו, אז אני לא אעשה את החוק, אבל אתם תשקלו את העניין הזה, לעשות איזה שהוא שינוי

דוד ביטן:  לא יכול להיות ששר התחבורה לא יכול לבטל את ההעלאות האלה

דוד ביטן:  מה זאת אומרת?     מה, כל ראש עיר יעשה מה שהוא רואה שאהבו עיניו? איך חשבתם על זה? כל אחד עושה מה שהוא רוצה ואתם לא מוסמכים להגיד כלום? אז מי מפקח על זה?      

שי קדם: אתה רוצה תשובה אמתית? אני חושב שהדבר הנכון לממשלה לחזק את הרשויות המקומיות ולתת להן עצמאות

דוד ביטן: זה לא קשור

דוד ביטן:  זה קשור לפיקוח

דוד ביטן:  אם ככה למה משרד הפנים צריך לאשר כל דבר? למה משרד הפנים מאשר כל מני דברים? כי הוא סומך על ראשי הערים שיעשו רק מה שהוא אומר? משרד התחבורה ומשרד הפנים, אתה יודע כמה הם מאשרים לראשי העיריות? תבטל את הכל

דוד ביטן:  תן חיזוק לרשויות

דוד ביטן:  רשויות עצמאיות אתם נותנים להן חיזוק, אבל עדיין, יכולת הפיקוח היא עליכם

דוד ביטן:  פה ויתרתם על זה

דוד ביטן:  למה? כי עושקים את הציבור? לא חשוב לשרת התחבורה העניין הזה? או לשר התחבורה לשעבר? מה זה הדבר הזה?     

שי קדם: כבוד היו"ר, אי אפשר

שי קדם:  רשות מקומית לא יכולה לגבות כמה שהיא רוצה, כי אחרי זה אף אחד לא יחנה

דוד ביטן: בתל אביב אתה חייב לחנות, אין לך ברירה, על מה אתה מדבר? תגיד לי אתה רציני

דוד ביטן:  נכנסים לתל אביב מה אתה רוצה שנעשה? על מה אתה מדבר? מה זה לא יחנה? וודאי שהוא יחנה, אין לו ברירה

דוד ביטן:  מה אתה אומר, אחמד?     

אחמד טיבי: אמרתי שהם צריכים לענות לנו

דוד ביטן: אז שיענו

דוד ביטן:  אמרתי לכם, שבוע יש לכם

דוד ביטן:  אם אתם לא תורידו את זה לגמרי, או לפחות תפחיתו את זה בצורה רצינית, אנחנו נבטל לכם את זה בחקיקה

דוד ביטן:  עדיין אנחנו קובעים

דוד ביטן:  אם שרת התחבורה לא מעניין אותה, כי היא רוצה לחנך את הציבור על חשבונו כל הזמן

דוד ביטן:  פעם תחנכו את הציבור על חשבונכם, נראה אתם

דוד ביטן:  נראה אתכם גיבורים גדולים

דוד ביטן:  אתם כל הזמן מחנכים על חשבוננו

דוד ביטן:  כל דבר – מס על מנת שתתחנכו, כל דבר

דוד ביטן:  נו בחייך עזוב את זה

שלום דנינו: אין סיבה שלא ייבנו בתל אביב 5,10,20 מגדלי חנייה ציבוריים מסובסדים

אופיר כהן: אבל יש

שלום דנינו: אז עוד 20

שלום דנינו:  זה כישלון שאין חניה בתל אביב

דוד ביטן: אתה יודע למה גדלו מקומות החנייה של כחול לבן? כי העיר גדלה כל הזמן, לא בגלל סיבות אחרות

דוד ביטן:  ברח' דובנוב זו אותה חנייה, אין הבדל

דוד ביטן:  אז מה אתה מדבר? זה נקרא גדלו? אתה בנית ברח' דובנוב, יש שם חניונים ציבוריים שם, אבל אני אומר לך בגדול, צריך בכל מקום לעשות חניון ציבורי

דוד ביטן:      אתה בונה על מה? אתה בונה עכשיו שבעוד 4 שנים, 5 שנים, כשיהיה מספיק תחבורה ציבורית, אולי יש עילה לעלות, על מנת להגיד להם תבואו בתחבורה ציבורית, אבל היום אין כמעט תחבורה ציבורית

דוד ביטן:  לא רכבות

דוד ביטן:  כשזה יהיה, נשקול את זה בצורה שונה

דוד ביטן:  אבל לא יכול להיות שאתם תגבו רק בשביל לקחת כסף מאנשים ולהגיד אנחנו מחנכים אתכם

דוד ביטן:  באמת כל הכבוד

אופיר כהן: אני מבין

אופיר כהן:  ברשותך שתי הערות אחרונות לפרוטוקול

אופיר כהן:  ציינתי את היקף החניות בעיר

אופיר כהן:  אז כמו שאמרתי היקף החניות בעיר גדל

דוד ביטן: בגלל שהבניה גדלה

אופיר כהן: נכון, אנחנו מוסיפים הרבה מאוד חניות פרטיות במגרשים פרטיים, גם חניונים ציבוריים

אופיר כהן:  חניון רוטשילד השדרה עבור לידינו לאחרונה

אופיר כהן:  אנחנו דואגים למציאות חניה

דוד ביטן: שמה? רוב החניה הפרטית שלכם היא חניה זמנית, עד שיבנה הפרויקט על אותה אדמה, על אותה קרקע

דוד ביטן:  זה לא לכל החיים

אופיר כהן: שאלת מי דואג למחירי חניה שהיו סבירים ולא גבוהים, אני חושב שהציבור, גם תושבי תל אביב, יידרשו לשלם תעריפי חניה בקרוב בעקבות החקיקה הממשלתית, שתכפה עלינו, על ראש העיר שלנו, לייצר מציאות שבה תושבי העיר משלמים על חניה

אופיר כהן:  ובמובן הזה אני מניח שהאיזון יישמר

דוד ביטן: אבל כרגע הוא לא נשמר

דוד ביטן:  תעלה את זה ב-2025

אופיר כהן: עוד שנה הוא יישמר

דוד ביטן: ב-2025 נתחיל מזה

דוד ביטן:  ב-2025 כשאתה תיתן לתושבי העיר שלך לשלם, תעלה

דוד ביטן:  כל פעם שתיתן לציבור בחוץ, זה יעלה באופן אוטומטי לציבור בעיר

דוד ביטן:  אבל אתה מעלה את זה עכשיו, על מנת שאחר כך נדבר אחרת

אופיר כהן: משפט אחרון, כמו שאתה יודע, העיר בעבודות, 3 קווי הרכבת הקלה נבנים בעת ובעונה אחת בעיר

דוד ביטן: לא על חשבון העיר

דוד ביטן:  אנחנו בינתיים משקיעים בעיר תל אביב הרבה מאוד כסף

דוד ביטן:  אתה יודע למה? בגלל שאנשים רוצים לבוא לתל אביב, מכל מיני סיבות

אופיר כהן: וטוב שכך

דוד ביטן: אז תאפשר להם לבוא ולהחנות כמו בני אדם, לא במחיר אסטרונומי

דוד ביטן:  עדיין אתה צריך אותנו, את תושבי חוץ תל אביב

שלום דנינו: דוד, האמת היא, שבגישה של המאקרו, אני חושב שזה לא צריך להיות שעכשיו יהיו 3 רכבות בתל אביב

שלום דנינו:  צריך לעשות את הרכבות לאילת, לבאר שבע

שלום דנינו:  לחזק את המטרופולינים במרחב, ולא לעשות מתל אביב מגה מטרופולין

דוד ביטן: הם כבר היום מגה מטרופולין

שלום דנינו: מאוד

שלום דנינו:  ואת כל המשאבים הלאומיים האלה, צריך לפנות מתל אביב

שלום דנינו:  ומה שהם צריכים הם יכולים לממן באופן עצמי

שלום דנינו:  ואתה יכול להגיד, כמה חניונים מתוכננים

אופיר כהן: אגב, אנחנו מממנים באופן עצמי

דוד ביטן: אתם לא מממנים כלום

דוד ביטן:  אתם רק גובים ועוד אתם עושים טובה

דוד ביטן:  אני שמעתי את ראש העיר שלכם

דוד ביטן:  מה הוא אומר? עיריית תל אביב לא צריכה אף אחד

דוד ביטן:  ברור שהיא לא צריכה אף אחד, ברור

דוד ביטן:  למה שתצטרך? יש משהו שאנחנו לא עושים בשבילכם?     כביש איילון זה אנחנו עשינו

דוד ביטן:  אתם מימנתם את כביש איילון? את כל הכבישים זה מימון של המדינה

דוד ביטן:  נוצר מצב שיש תלות בעיר תל אביב

דוד ביטן:  כולם רוצים לבוא בכלל שאתם מטרופולין

דוד ביטן:       אתם עושים לנו כאילו טובה

דוד ביטן:  כל ראשי הערים הגדולות עושים כאילו טובה שהם מדברים עם התושבים במדינה

אופיר כהן: עיריית תל אביב משקיעה בתשתיות תחבורה מאוד מיליוני שקלים בשנה לטובת הציבור הרחב, מבקרים

דוד ביטן: מהיטלי השבחה שאתם גובים

דוד ביטן:  מה משקיעה? זו חובה שלכם להשקיע, אתם לא עושים טובה

דוד ביטן:  אתה גובה את זה כשבונים

דוד ביטן:  מאשרים לכם מגדלים של 100 קומות, ו-80 קומות ו-90

דוד ביטן:  באף עיר לא מאשרים את זה, רק ברמת גן ובבני ברק התחילו

דוד ביטן:  תגיד לי, זה לא משאב הנושא הזה של מגדלים? משרדים ומגדלים גבוהים זה לא משאב? למה אתם נותנים את הכל לתל אביב, רמת גן? זה משאב

דוד ביטן:  גם זה משאב

דוד ביטן:  לא ראיתי שאתם עושים איזה איזון בין העיריות

דוד ביטן:  ומשרדי ממשלה זה לא משאב? זה גם משאב

דוד ביטן:  כל משרדי הממשלה אצלם

דוד ביטן:  וירושלים אצלם, אז מה? עכשיו אני מבטיח לך שירושלים יעלו גם כן אחריהם

דוד ביטן:  אם זה אותו המחיר בירושלים ובתל אביב, אז גם ירושלים יעלו

דוד ביטן:       אני מודיע לך, תזכור מה שאמרתי, אנחנו נעשה את הכל, אם אתם לא תורידו לבד, או תעשו את זה בצורה הגיונית, אנחנו נחוקק חוק הוראת שעה, שאנחנו נבטל לכם את זה בחוק

דוד ביטן:  זה קודם כל

דוד ביטן:  קח את זה

דוד ביטן:  זה לא איום, זה פשוט אין ברירה, אתם לא יכולים לעשות מה שאתם רוצים

דוד ביטן:  אני מבקש גם לתת, נציג משרד התחבורה, תנו לנו תשובה

דוד ביטן:       אני דיברתי עם השרה על זה

דוד ביטן:  דברו עם השרה, אנחנו רוצים שיהיו תיקונים לחוק הזה

דוד ביטן:  לא צריך אישור מראש, אבל לפחות יהיה לכם אישורים לבדוק למה העלייה נעשתה, לפי איזה תחשיב ואתם תוכלו להתערב

דוד ביטן:  תהיה לה סמכות להתערב

דוד ביטן:  זה לא תפקיד של הכנסת, זה שר

שלום דנינו: ותעבירו לה את רוח הוועדה

שלום דנינו:  לא מה אתם חושבים, שזה משאב וזה, זה היא יודעת, כי חיה במשרד

שלום דנינו:  תעביר לה בבקשה את רוח הדברים ולפני, אני חושב שטיבי רצה להגיד משהו

אחמד טיבי: אני חושב שאין בעיה שתל אביב תבנה, שהיא תתפתח כולם ייהנו, אבל בכל פעם שמעלים העלאות כאלה של דמי חנייה, זה מס חדש, זה נטל חדש על הציבור

אחמד טיבי:  העיר תל אביב היא הכי עשירה במדינה ומבוססת ויכולה להרשות לעצמה לא להעלות

דוד ביטן: אמת

שלום דנינו: יותר מזה, לבנות חניות

דוד ביטן: אל תיקח את זה ללב, כי אנחנו לא צועקים עליך

דוד ביטן:  אתה עכשיו בשבילנו בעיר תל אביב

אופיר כהן: זה דיון מאוד איכותי, אני דווקא שמח על הדיון

אופיר כהן:  הוא ראוי וחשוב, והנושאים שאתם מעלים הם ראויים

אופיר כהן:  אנחנו בדעות חלוקות, כי אנחנו חושבים שצריך לצמצם

דוד ביטן: ברור שאתה חולק עלינו

דוד ביטן:  זה ברור לגמרי

דוד ביטן:  איפה אתה גר?     

אופיר כהן: אני גר בתל אביב

דוד ביטן: אתה רואה, אם היית גר עכשיו

דוד ביטן:  אתה לא משלם

אופיר כהן: הגעתי לפה ברכבת, ונהניתי מתחבורה ציבורית נהדרת

דוד ביטן: בסדר, נסיעה מארלוזורוב לירושלים

אופיר כהן: בסדר, גם בתוך תל אביב

דוד ביטן: עובדי העירייה מקבלים חנייה חינם?     

אופיר כהן: עובדי עיריית תל אביב לא מקבלים חנייה חינם

אופיר כהן:  מקצתם מקבלים, רובם המכריע משתמשים בחנייה ציבורית, או משלמים, או נוסעים בתחבורה ציבורית

דוד ביטן: תשקלו שחלק מהכספים שנגבים על דמי חנייה, אחוז מסוים ילך לפיתוח חניות

אופיר כהן: היינו מאוד שמחים

שלום דנינו: אבל למה לא כל הסכום דוד?     

דוד ביטן: כי חלק הולך לפיקוח

אופיר כהן: אתה תפגע בהרבה רשויות חלשות

אופיר כהן:  לנו החנייה היא לא משאב מרכזי ויש לנו מקורות הכנסה אחרים, אבל עיריות יותר חלשות - - -     

דוד ביטן: 40,000 זה לא נחשב, אנחנו מדברים על המרכז, על גוש דן, שם תבדקו את העניין הזה

דוד ביטן:  גם את זה תבדקו

שי קדם: זה סוגיה תקציבית, לא סוגיה של משרד התחבורה

דוד ביטן: הסוגיה של משרד התחבורה

דוד ביטן:  אתם יכולים בחקיקה לחייב, זה הכל

דוד ביטן:  כמו שיש קרן חנייה שמחויב עד 300 מטר, שהוא גובה קרן חנייה לאותה סביבה, כנ"ל אתם תעשו את זה גם כן, ש-30% לפחות מהחנייה, מדמי החנייה שגובים, ילך להגדלת היקף החנייה הציבורית

דוד ביטן:  דבר עם השרה

שי קדם: אני לא חושב שזה בתחום הסמכות שלנו

דוד ביטן: למה זה לא הסמכות שלכם, אתם לא אחראים על החנייה במדינה?     

שי קדם: לא     

אחמד טיבי: סמכות הרשויות המקומיות נדמה לי

שי קדם: לא, לא

דוד ביטן: לא, זה לא קשור, אתה מחייב אותם בתקציב

דוד ביטן:  אתה עושה בחוק שמהדבר הזה ילך חלק לזה, זה הכל, ואז הם מחויבים, מה זאת אומרת?     אין בעיה, אני דיברתי עם מירי, אין שום בעיה

דוד ביטן:  אתה כותב את זה בחוק ואז הם גבו 100 מיליון נגיד בשנה, לא יודע כמה הם גובים, אני לא מדבר רק על הקנסות, גם הקנסות וגם החניות

דוד ביטן:  חלק מזה ילך להגדלת היקף החנייה

דוד ביטן:  מה, רק לגבות כסף? זה כמו השוטרים שעומדים בצד רק כדי לתת קנסות, וזה הולך לתקציב המדינה

אופיר כהן: כבוד היו"ר, אני לא מתווכח

דוד ביטן: הבנתם

דוד ביטן:  אז מתי התשובה? תוך שבועיים נעשה, לא צריך שבוע

דוד ביטן:  אבל אם לא תעשו, אנחנו גם נכנס לתמונה, אנחנו גם יודעים לחוקק

שלום דנינו: עידית, מדווחים בכתב? מה הפרוצדורה?     

דוד ביטן: הם ידווחו לה

דוד ביטן:  ברור

דוד ביטן:  אם התוצאה תהיה שלילית, אז אנחנו מבקשים לעשות לנו הצעת חוק מטעם הוועדה, בפרמטרים שאמרתי

דוד ביטן:  אם שרת התחבורה לא תרצה לעשות כלום, אז זו הבעיה שלה

דוד ביטן:  מטעם חברי הוועדה אנחנו נעשה הצעה

דוד ביטן:      קודם כל, אנחנו נבטל בתל אביב את ההעלאה כולה, ככה אני עוד מוכן לשקול אם אתה תגיד לי עוד שקל, אני לא אתווכח איתך

דוד ביטן:  לפחות תחכו עד שיסתיימו כל ההשקעות ברכבות, ברכבת התחתית

דוד ביטן:  תן לאנשים סיכוי לבוא אליך בלי רכב פרטי, סיכוי

אופיר כהן: כבוד היו"ר, הם לא יסתיימו אף פעם

אופיר כהן:  הדמוגרפיה הישראלית מייצרת בקצב גבוה

דוד ביטן: בסדר, נכון, אבל עדיין, האיזונים צריכים להיות סבירים והזלזול פה הוא לא ראוי

דוד ביטן:  ההכפלה של המספר היא לא ראויה

אופיר כהן: במציאות התחבורתית שהמדינה משתפרת, התחבורה הציבורית משתפרת, הרכבות משתפרות, הרכבות הקלות מתחילות לפעול, אינשאללה עוד חודש

אופיר כהן:  במציאות הזאת, נכון לצמצם את השימוש ברכב פרטי

דוד ביטן: לאט לאט

דוד ביטן:  מדברים שעד 2027 זה ישתפר מאוד, אז בואו נמתין ל-2027, למה אתם מעלים כעת? ב-2027 כשאנחנו יוכלו לבוא אליכם בלי בעיה, אתה יודע מה, אני מקבל את זה

דוד ביטן:  אני מקבל את זה שהמחיר צריך לעלות שאנשים יבואו ולא יוכלו לחנות עם האוטו, מקובל עלי

שלום דנינו: ב-2027

דוד ביטן: כן, 2027, אבל למה עכשיו? חכו שאנשים יהיה להם צ'אנס לבוא אליכם בלי רכב

דוד ביטן:  צ'אנס

דוד ביטן:  מה תרצו שיסעו באוטובוס, יחכו שעה בתחנת אוטובוס, ייסעו באוטובוס וירדו ומה? אתה יודע, בשעתיים האלה שהם היו יכלו להשקיע בעיר הרבה מאוד כסף

שלום דנינו: לפי החשבון שלי, אנחנו נהיה פה ב-2027

אופיר כהן: אני לא מחזיק רכב, משתמש בתחבורה הציבורית גם לערים סמוכות, אני לא נוסע רחוק מדי, אבל לערים סמוכות אני נוסע בתחבורה ציבורית

אופיר כהן:  תחבורה ציבורית לא רעה בכלל

אופיר כהן:  יש מה לעשות, אבל היא לא רעה בכלל, ואני חושב שניתן להשתמש בגוש דן בתחבורה ציבורית

דוד ביטן: איפה אתה יושב בעיר?     

אופיר כהן: אני יושב בעירייה

דוד ביטן: נו מה אתה רוצה, כל האוטובוסים מגיעים לעירייה

דוד ביטן:  בוא נראה אותך הולך למקום אחר

דוד ביטן:  כל האוטובוסים עוברים באבן גבירול ועוצרים לך בתחנה ליד העירייה

אופיר כהן: דווקא בתל אביב התחבורה הציבורית יש מענה מאוד טוב

אופיר כהן:  אבל אני רגע רוצה לבקש עוד משהו, אולי כחלופה

דוד ביטן: לתל אביב נוסעים כולם

אחמד טיבי: חלופה, בואו נשמע

אופיר כהן: בסוף ההסדר היה מאוזן, יכול להיות שהדבר הנכון לעשות בהוראת השעה היא להקדים את היעד שבו תושבים לא יהיו פטורים כולם

דוד ביטן: אז יבואו לי בטענות שלפני בחירות אני רוצה להכניס את כולם, אתה רוצה לסבך אותי עם כל ראשי הערים?     

אופיר כהן: אני רוצה מקצועית מה שנכון

אופיר כהן:  זה מקצועית

דוד ביטן: צריכה להיות סמכות לשרה בקשר לעלייה חריגה ולא סבירה, לבקש הסברים ולבטל אותה

אופיר כהן: אולי צריך להגדיר בהוראת שעה, העלאת תעריף חריגה

אופיר כהן:  זה מה שנעשה

דוד ביטן: אני סומך עליכם

דוד ביטן:  תבואו עם הצעה כמו שצריך

דוד ביטן:  ואני מציע לכם תורידו את הסכום, באמת

דוד ביטן:  ומתי תעלו אותו חזרה? כשבאמת תהיה תחבורה ציבורית, רכבות, כמו שצריך

דוד ביטן:  לא תהיה לי שום טענה אליכם

דוד ביטן:  תחשבו על העניין שלחלק מהקנסות וחלק מהחניות ילך להגדלת החניונים הציבוריים

אופיר כהן: בן אדם בסוף לא משלם רק בכסף, כשבן אדם רוצה להגיע מראשון לציון לתל אביב ויש גודש של חניה, או גודש של חיפוש חנייה, הוא משלם גם בזמן

אופיר כהן:  צריך להבין, זה חלק ממהלך כולל

אופיר כהן:  לא צריך גם לזרוק את התינוק עם המים, אבל נציע

שלום דנינו: אז תן לתהליך הטבעי הזה, אנשים יודעים לעשות את החשבון הזה

שלום דנינו:  דוד לוי היה אומר "אם אתה מגרש את אשתך, אל תראה לה את הדרך לבית אביה"

שלום דנינו:  אז אל תלמד אותם

שי קדם: לא מלמד

שי קדם:  אני רק רוצה לתת כלים לרשות המקומית

דוד ביטן: אין בעיה, אבל עדיין צריך פיקוח

דוד ביטן:  מה, אני צריך לפקח על זה? איפה אתם? שלחתם לו מכתב על הנושא הזה?     

שי קדם: אני לא חושב שזה קיצוני

שי קדם:  בסוף אתם נבחרי הציבור

דוד ביטן: מה לא קיצוני? 12

דוד ביטן: 5 שקל לשעה בכחול לבן זה לא קיצוני?     

אופיר כהן: הפרטי כפול

דוד ביטן: הפרטי גם יעלה

דוד ביטן:  אז אני מודיע לך שהפרטי יעלו בגללך וגם החניונים הציבוריים יעלו בגללך על מה אתה מדבר, הכול יקפוץ

דוד ביטן:  מה לא ברור לך שהכול יקפוץ?     

אופיר כהן: אני חושב שיקרה ההיפך

דוד ביטן: אני מוכן להתחייב לך, להתערב לך

דוד ביטן:  אם אתה רוצה, עוד חצי שנה נעשה ישיבה ותראה את המחירים בתל אביב

אופיר כהן: אנחנו מסבסדים חניות גם בכחול לבן וגם באחוזת חוף

אופיר כהן:  מסבסדים

דוד ביטן: אתם תעלו בחניונים

דוד ביטן:  בחניונים אתם תעלו

אופיר כהן: זה המחיר, אני לא גובה אותו

אופיר כהן:  זה מחיר ריאלי של כביש

אופיר כהן:  אני לא גובה אותו, עזריאלי גובה אותו

שלום דנינו: המחיר הריאלי של כביש במדינת ישראל הוא שלך אז סימנת כחול לבן הוא ריאלי, אתה עושה ביזנס? המושגים שלכם באמת מנותקים

דוד ביטן: זה משאב ציבורי, זה של הציבור

דוד ביטן:  אתם לא הציבור, עם כל הכבוד

דוד ביטן:  אתם מייצגים את הציבור, אז תייצגו אותו בצורה נאותה, זה הכול

אופיר כהן: כשאמרתי מחיר ריאלי, התכוונתי לחברות פרטיות שיש להן חניונים בעיר

דוד ביטן: הם יקפיצו את המחיר

דוד ביטן:  מה, נראה לך שחניון יגבה 20 שקל כשאתה גובה 12

דוד ביטן: 5 בחוץ? הוא יקפיץ את זה

דוד ביטן:  יאללה 40 ו-50 שקל

שלום דנינו: גם שם להגיע איתם להסדרים

דוד ביטן: אנחנו לא יכולים

שלום דנינו: בטח שכן

שלום דנינו:  יש לך כלים שאתה יכול 

שלום דנינו:  אתה יכול להגיד, אני את הארנונה אחייב אתכם פחות, תורידו את המחיר

אופיר כהן: לפרוטוקול, אנחנו בקשר על בעלי החניונים הגדולים, חניוני אריאל ועוד חניונים נוספים, ועשינו איתם המבצעים למבקרים ולתושבים יותר אטרקטיביים, אבל בואו נודה, הם לא בדיוק עובדים לפי הפרמטרים שלנו

אופיר כהן:  יש להם מודלים כלכליים והם רוצים להחזיר את ההשקעה שלהם

דוד ביטן: הבעיה בתל אביב שהקרקע יקרה

אופיר כהן: הקרקע יקרה ולכן הם גובים 30 ו-40 שקל לשעה

שלום דנינו: אני מבין את זה

דוד ביטן: אבל הרוב זה צווי תפיסה

אופיר כהן: לא לא, זה בשוליים

דוד ביטן: כי בתל אביב זה שווה בלי צו תפיסה

דוד ביטן:  בכל העיריות זה צווי תפיסה

אופיר כהן: תראה, החניונים הפרטיים הם אדירים

אופיר כהן:  כל אחד בונה 1000, 2000 מקומות חניה, חניונים גדולים למשרדים ואחרי זה גם משכירים אותם

דוד ביטן: אבל אף פעם זה לא מספיק

אופיר כהן: זו בדיוק הבעיה

דוד ביטן: תקן חנייה לא מספיק

אופיר כהן: התקן לא מספיק

דוד ביטן: ויש גם המצאה חדשה, בגלל שיש תחבורה ציבורית, רכבות וזה, לא צריך בכלל תקן חנייה למשרדים

דוד ביטן:  לא צריך

דוד ביטן:  כאילו אנשים לא יבואו עם רכב

דוד ביטן:  הרי פה ושם יבואו, אז איפה הם יחנו?     

שלום דנינו: זה המדיניות?     

דוד ביטן: כן, זה המדיניות

דוד ביטן:  אני כבר אומר לך לא שלהם, של הוועדה הארצית

אופיר כהן: הוועדה הארצית הגדירה שבאזורים שיש מערכות הסעה או רכבת קלה, התקנים יהיו נמוכים יותר

שי קדם: כבור היו"ר, אנחנו רוצים את זה גם

דוד ביטן: אין בעיה

דוד ביטן:  אתה מקטין כדי שיבואו

שי קדם: אי אפשר

דוד ביטן: מה?     

שי קדם: מדינת ישראל גדלה ב-2% בשנה באופן חסר תקדים למדינות מפותחות בעולם

שי קדם:  אין, לא נוכל בסוף לעשות

שי קדם:  אי אפשר גם, וגם, וגם

שי קדם:  אנחנו צריכים בסוף לקדם הסעת המונים בתחבורה ציבורית

דוד ביטן: בינתיים אתה לא עושה

דוד ביטן:  רק עכשיו, בזכות ישראל כ"ץ, התחילו את הדברים האלה

שלום דנינו: 2050 לפי הערכה של המדינה - המדינה הולכת להכפיל את עצמה

שלום דנינו:  צריך לבנות עוד מדינת ישראל

שי קדם: אבל אין לנו יכולת

שלום דנינו: אז את כל המשאבים שלכם תשקיעו לאילת, וגם לצפון, לקריית שמונה

שי קדם: אני לא מתווכח איתך בכלל, חבר הכנסת

שלום דנינו: אתם מחשמלים פה את הרכבת כי אתם עושים חשבון של עלות-תועלת

שלום דנינו:  ככה לעולם לא נגיע לנגב, לא נגיע לצפון

שי קדם: אני מקדם עם שרת התחבורה את הפרויקט לחיבור הרכבות מקריית שמונה עד אילת

שי קדם:  אז בוא, אני מבין

שלום דנינו: זה מקודם ומאושר?     

שי קדם: קיבלנו כבר עכשיו ממשרד האוצר - - - סיכום ראשוני, התקציב עדיין לא נחתם - - -     

שלום דנינו: יאללה, תנו לנו בשורה טובה

דוד ביטן: ומה עם עיריית תל אביב, אתם לא מקבלים משהו מהגבייה שלהם?     

שלום דנינו: מה סוכם, שתהיה רכבת לאילת?     

דוד ביטן: כן, זה מסוכם בכל פעם מחדש ובסוף לא עושים כלום

דוד ביטן:  מה אתה דואג? עזבו רכבת לאילת, תעשו שני מסלולים בכביש לאילת, שלא יהיו תאונות דרכים

דוד ביטן:  כל תאונה שם היא קטלנית

דוד ביטן:  אתם מדברים על תחבורה ציבורית, קודם כל תעשו את הכביש שלא יהיו תאונות דרכים

דוד ביטן:  כל תאונה אנשים נהרגים

דוד ביטן:  זה יותר טוב? איפה הממשלה פה?     

שי קדם: אם אתה רוצה תשובות אשמח לתת

שי קדם:  לשיקולך

דוד ביטן: הכול באזור המרכז

דוד ביטן:  בסדר, רוב התושבים זה במרכז, אני מבין את זה, אבל בכל זאת, יש עוד מקומות

שי קדם: אני חושב שהנתונים מראים אחרת, אבל לא נתווכח על זה עכשיו, אני חושב שזה גם לא סוגיית הדיון הנוכחי

שי קדם:  בשורה התחתונה, אני חושב שבסוף אנחנו צריכים להבין כמדינה וכממשלה, שצריך לייצר איזון

שי קדם:  אולי זה יציאה מאיזון, מה שקרה פה מולנו, ולכן אתם מעלים את זה, ואני מכבד את זה

דוד ביטן: אז הנה, העלינו את זה ועכשיו תטפלו בזה

שי קדם: ביקשתם, ואנחנו מטפלים בזה

דוד ביטן: ב-2027, אני לא יודע אם אני אהיה חבר כנסת, הרי מתחלפים אנשים

דוד ביטן:  אבל בגדול, ב-2027 אם אתה תעלה כשיש כבר רכבות והטענה שלך שצריך לדאוג שאנשים יבואו בתחבורה ציבורית, מקובלת, הגיונות

דוד ביטן:  היום לא

דוד ביטן:  אתה מחנך אותם על דבר שהם לא יכולים לעשות אותו, ואז אתה גובה מהם פי שתיים, בגלל שאתה חושב שאתה יכול לחנך אותם, אבל זה לא המצב

דוד ביטן:      עוד משהו? מישהו רוצה להגיד משהו? מה תפקידך אדוני?     

עידו צפניק: נציג משרד הפנים

דוד ביטן: גם אתם נתתם פה, שחררתם לעיריות לעשות מה שהם רוצים

דוד ביטן:  מה, הפקידות לא רוצה לעבוד שם?     

עידו צפניק: זה לא חוק שלנו

עידו צפניק:  כשמגיע חוק עזר אלינו, אנחנו רק רואים שהוא לא סותר את החקיקה הראשית, ולא נכנסים למדיניות המקומית

דוד ביטן: אוקיי

דוד ביטן:  הישיבה הסתיימה

דוד ביטן:  תודה רבה